Elvyra Acienė

**Elvyra Acienė** (g. 1951 m. kovo 31 d. Kaune) – Klaipėdos universiteto profesorė, socialinių mokslų daktarė, Fulbrighto stipendininkė.

Viena iš socialinio darbo studijų Lietuvoje kūrėjų, paruošusi vienus pirmųjų Lietuvoje socialinio darbo daktarų, Lietuvos socialinio darbo mokyklų asociacijos steigėja ir pirmoji prezidentė. Klaipėdos universitete per 45 darbo metų įsteigė dvi – Socialinės pedagogikos ir Socialinio darbo – katedras.

## Išsilavinimas
1968–1970 m. studijavo Kauno politechnikos instituto Elektrotechnikos fakultete, 1970–1972 m. – Kauno J. Gruodžio aukštesniojoje muzikos mokykloje, 1972–1976 m. – Lietuvos konservatorijos Klaipėdos fakultetuose. 1985 m. apgynė socialinių mokslų (edukologija 07S) daktaro laipsnį Sankt Peterburgo N. Krupskajos kultūros institute. 1993–1995 m. Klaipėdos aukštesniojoje pedagoginėje mokykloje baigė anglų kalbos pedagogikos studijas. 1996–1997 m., gavusi Fulbrighto stipendiją, stažavosi Jungtinių Amerikos Valstijų Pietų Karolinos Spartanburgo universitete (sritis – socialinė politika), o 1997 m. kaip Sorošo fondo stipendininkė – Didžiosios Britanijos Oksfordo universitete (sritis – socialinė politika).

## Profesinė veikla
1976–1991 m. dėstė Lietuvos konservatorijos Klaipėdos fakultetuose, Klubininkystės katedroje.

Nuo 1991 m. dirba Klaipėdos universitete: 1991–1994 m. Humanitarinių ir gamtos mokslų fakultetas, 1994–2000 m. Pedagogikos fakultetas, Socialinės pedagogikos katedros įkūrėja ir vedėja, o nuo 2000-ųjų m. Sveikatos mokslų fakultetas, Socialinio darbo katedros įkūrėja ir vedėja (2000–2014 m. ir 2019–2020 m.).

Nuo 2009 m. Sveikatos mokslų fakulteto tarybos pirmininkė, nuo 2010 m. Sveikatos mokslų fakulteto profesorė, Klaipėdos universiteto Senato narė, 2018–2019 m. Sveikatos mokslų fakulteto dekanė.

Nuo 2007 m. mokslinio žurnalo *[[Tiltai (žurnalas)|Tiltai]]* mokslinė sekretorė, o nuo 2017 m. vyriausioji redaktorė.

2015–2019 m. Lietuvos socialinio darbo mokyklų asociacijos (įkurta 2015) steigėja ir prezidentė. Šiuo metu Garbės prezidentė.

## Mokslinė veikla
Mokslinės veiklos pagrindinės kryptys: socialinis darbas, socialinio darbo teorija, socialinė politika, socialinės paslaugos.

Dėstomi dalykai:

* Socialinė politika,
* Lietuvos socialinė politika,
* Žmogus ir socialinė aplinka,
* Sociopsichologinių problemų tarpdisciplininės studijos,
* Specialybės įvadas ir profesinė etika,
* Socialinių institutų tinklai bendruomenėje,
* Socialinės paslaugos.

## Publikacijos
Paskelbė daugiau kaip 100 mokslinių straipsnių ir publikacijų.

Acienė, E. Vadovėlis „Neformaliuoju būdu įgytų kompetencijų vertinimo ir pripažinimo metodologinės strategijos“. Klaipėda: Klaipėdos universiteto leidykla, 2016. 123 p.

Acienė, E. The need for creating and developing intercultural competences among international students // Karitatīvā sociālā darba inovatīvais saturs = The innovative content of caritative social work.  p. 320–337.

Acienė, E. Social dialogue as precondition for social work professionalization in the context of non-formal education // Karitatīvā sociālā darba inovatīvais saturs = The innovative content of caritative social work.  p. 96-105.

Acienė, E. On the discourse of social work professionalization // Karitatīvā sociālā darba inovatīvais saturs = The innovative content of caritative social work.  p. 80-95.

Acienė, E. Socialinio darbo profesionalizacija kaip sėkmingos socialinės pabėgėlių integracijos prielaida // Tiltai: socialiniai mokslai. ISSN 1392-3137 2015, Nr. 2 (71). p. 139–165.

Acienė, E. Mokslinės tiriamosios praktikos koncepcija ir empirinio tyrimo metodologinės prieigos (Concept of scientific research practice and methodological approaches of empirical research) // Teorijos ir praktikos sąsajos jungtinės II pakopos socialinio darbo studijų programos mokslinės tiriamosios praktikos procese : I vadovas: mokomoji knyga / sud. Ingrida Baranauskienė. p. 6-11.

Acienė, E. Parama studentams ugdant tarpkultūrines tyrimo kompetencijas kitoje kultūrinėje aplinkoje (Support for students in developing intercultural research competences in another cultural environment) // Jungtinės II pakopos socialinio darbo studijų programos organizavimo ir įgyvendinimo probleminis diskursas : III vadovas: mokomoji knyga / sud. Ingrida Baranauskienė.  p. 13-19.

Acienė, E. Autonomija socialinės paramos struktūroje – nauja gerovės valstybės vystymo strategija? // Tiltai: socialiniai mokslai. ISSN 1392-3137 2014, Nr. 4 (69). p. 161–164.

Acienė, E. On the discource of social work professionalisation // Tiltai: socialiniai mokslai. ISSN 1392-3137 2014, Nr. 4 (69). p. 143–159.

Acienė, E. Critical discourse for social integration of children with disabilities within the context of human rights // Social welfare: interdisciplinary approach. ISSN 2029-7424 Vol. 1 (2) (2011). p. 23-33.

Acienė, E. Erasmus international exchange programme as a means of promotion student professional education: case study of intensive project „A Better Tomorrow“ // Spring university. Changing education in a changing society. ISSN 1822–2196 2011, vol. 2. p. 146–157.

Acienė, E. Žmonių su negale gyvenimo kokybės problema socialinės paramos kontekste // Sveikatos mokslai: visuomenės sveikata, medicina, slauga. T. 19, Nr. 2 (2009). ISSN 1392-6373 p. 2253–2258.

## Šeima
Vyras Arūnas Acus, taip pat Klaipėdos universiteto profesorius, dukra Goda – kultūros vadybininkė, sūnus Vilhelmas – dizaineris.

## Šaltiniai